
Predmet: Poziv OPG-ima na uključenje u projekt "Kontrola plodnosti tla na obiteljskim
                gospodarstvima" na području Brodsko-posavske županije u 2026.
· daje se.

Poštovani,

Zakon o poljoprivrednom zemljištu (NN br. 20/18) članak 49. regulira da su sredstva ostvarena od zakupa, prodaje, prodaje izravnom pogodbom, privremenog korištenje i davanja na korištenje izravnom pogodbom prihod državnog proračuna 25%, proračuna županija 10% i jedinica lokalne samouprave 65%.

Na temelju ostvarenih sredstava Upravni odjel za gospodarstvo i poljoprivredu Brodsko-posavska županija i ove godine provodi Projekt osnovne kemijske analize tla s uzimanjem uzoraka tla te preporukom gnojidbe.

Ukupna vrijednost projekta iznosila bi 60.000,00 eura, a cijenu uzorka analize tla sufinancirali bi slijedeći sudionici s određenim postocima:  
- 	Brodsko-posavska županija ukupno    30.000,00 eura ili 50 % po uzorku, 
- 	Općine	 i gradovi ukupno          	          18.000,00 eura ili 30 % po uzorku i
-	krajnji korisnici usluge ukupno             12.000,00 eura ili 20 % po uzorku.

Od jedinica lokalne samouprave se očekuje da obavijeste korisnike usluge na svom području i izvrše odabir korisnika. 

Ukoliko jedinica lokalne samouprave ne bude sudjelovala u projektu, 50% troška analize tla snosi krajnji korisnik.
Pozivamo sve zainteresirane poljoprivredne proizvođače na uključenje u projekt Kontrola plodnosti tla na obiteljskim gospodarstvima na području Brodsko-posavske županije u 2026. godini. Kontaktirajte upravna tijela u svojim općinama i gradovima i dogovorite tehničke detalje Vašeg uključenja u projekt analize tla s preporukom gnojidbe na Vašem gospodarstvu.

